पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमित परिवार से पड़ोसियों ने दूरियां बनाई तो उस परिवार का एक बुजुर्ग सदस्य दूध लेने घर से बाहर निकल आया। रोक-टोक करने पर परिजन तहसीलदार से बहस कर बैठे। छह नंबर वार्ड में मराठी स्कूल के पास टेकड़े पर एक युवक संक्रमित मिला था। इसके बाद उसके पूरे परिवार होम क्वारेंटाइन कर लिया गया है। शनिवार को परिवार को किसी ने दूध लाकर नहीं दिया। ऐसे में उनके परिवार से एक बुजुर्ग घर से बाहर निकल आए। सूचना मिलने पर तहसीलदार सुंदरलाल ठाकुर मौके पर पहुंचे।
रोक-टोक करने पर परिजन बोले- आधा नेपा कोरोना पॉजिटिव हैं। कईं लोग टेस्ट नहीं करा रहे हैं। हमने टेस्ट कराया तो कब तक कैद रखोगे। तहसीलदार के समझाने पर भी परिजन देर तक उनसे बहस करते रहे।
तहसीलदार ने कहा- यहां पर्दा लगाकर कंटेनमेंट बंद कर देंगे। इस पर युवती ने धमकी दी कि मैं पर्दा फाड़ दूंगी। तहसीलदार ने नपा कर्मचारी से कहा- यहां घर के पास कनात लगाओ। हटाया तो एफआईआर कराएंगे। नपा कर्मचारी नटवरसिंह तंवर को जरूरी सामान मुहैया कराने के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn